ເ​ສດ​ໃຈ​ໃຜ​ຈະ​ຊື້ ຂັບ​ຮ້ອງ​ໂດຍ ກະ​ບີ້ ສີ​ສຸ​ດາ
ສັບ​ປະ​ດາ​ນີ້ ຂໍ​ເຊີນ​ທ່ານ ໄດ້​ພົບ​ກັບ​ເພງ​ລາວ ພ້ອມ​ທັງ​ຂັບ​ລຳ​ລາວ ທີ່​ທາງ​ລາຍ​ການ​ສຽງ​ເພງ​ຈາກ​ແດນ​ໄກ​ຂອງວີ​ໂອ​ເອ...ຫັວງ​ວ່າ ທ່ານ​ຜູ້​ຟັງ ຄົງ​ຈະ​ຖືກ​ໃຈ​ແລະ​ກັບ​ເຂົ້າ​ມາຮ່ວມ​ຮັບ​ຟັງ​ເພງ​ຂອງວີ​ໂອ​ເອ​ອີກ.
ໃນລາຍການສຽງເພງຈາກແດນໄກຂອງ VOA ໃນຄໍ່າຄືນນີ້ ວັນນະສອນຈະມາກ່ອມທ່ານດ້ວຍເພງລາວມ່ວນໆຂໍເຊີນທ່ານຜູ້ຟັງ ເຂົ້າສູ່ລາຍການໄດ້ເລີຍ ສະບາຍດີ ແລະວັນນະສອນກໍດີໃຈທີ່ໄດ້ກັບມາພົບແຟນໆເພງ ໃນລາຍການສຽງເພງຈາກແດນໄກຂອງ VOA ໃນທຸກໆແລງວັນອາທິດ ຄ່ຳຄືນນີ້ ວັນນະສອນ ມາຈັດເພງລາວ ໃຫ້ທ່ານຜູ້ຟັງໄດ້ຮັບຟັງກັນ ຂໍເລີ້ມດ້ວຍເພງດັງໃນອະດີດ ທີ່ທຸກໆຄົນຫວນຫາ ແຕ່ຄັ້ງນີ້ ເປັນສຽງຂອງສິນລະປິນຈາກ ສປປ ລາວ ແລະທັງຍັງເປັນພິທີກອນຕ່າງໆ ໃນລາວດ້ວຍ ຊຶ່ງວັນນະສອນໄດ້ພົບພໍ້ ຕອນທີ່ໄປຮ່ວມງານພາກພົບຫຼວງພະບາງ ເມື່ອຕົ້ນປີນີ້ ໄດ້ມີໂອກາດຖາມໄຖ່ກັນ ຈຶ່ງຮູ້ວ່າ ນ້ອງ ເປັນທັງໂຄສົກວິທະຍຸ ທັງເປັນສິນລະປິນແລະມີຜົນງານເພງໂດງດັງທີ່ທຸກຄົນຮູ້ຈັກ ແລະກໍມັກຈະເຫັນ  ທຳກິດຈະກຳດົນຕີ ສົ່ງເສີມສິນລະປະວັດທະນະທຳ ຢູ່ສະເໝີມາ ແລະວ່າກໍຈະມີງານປະກວດນາງສາວງາມບັນດາບັນດາເຜົ່າແລະປະກວດນັກຮ້ອງສຽງດີທົ່ວເມືອງກາສີ ວັນທີ 16 - 19 ສິງຫານີ້ ຖ້າໃຜຢູ່ໃກ້ແຖວກາສີ ກໍຂໍເຊີນໄປຮ່ວມມ່ວນຊື່ນຳກັນເດີ ເອົາ ຂໍມອບເພງ ໃຫ້ແດ່ພີ່ນ້ອງລາວ ໃນທົ່ວໂລກທີ່ກຳລັງຕິດຕາມຮັບຟັງວີໂອເອຢູ່ ໂດຍສະເພາະຜູ້ທີ່ມັກຮັກເພງດັງໃນອະດີດນັ້ນ ແລະຄັ້ງຕໍ່ໄປທາງເຮົາຈະນຳສະເໜີຜົນງານເພງຂອງໃຫ້ທ່ານໄດ້ຮັບຟັງອີກ ສ່ວນເພງ  ຕໍ່ໄປນີ້ ເປັນຜົນງານເພງຂອງສິນລະປິນສາວລາວ  ທີ່ວັນນະສອນໄດ້ພົບພໍ້ໃນເທດສະການບຸນວັນຊາດອາເມຣິກາ ທີ່ວັດລາວພຸດທະວົງ ຈັດງານວັນພົບເຄືອຍາດ ແລະກໍໄດ້ຮັບເພງຊຸດນີ້ ຂໍຂອບໃຈນ້ອງ ແລະຂໍເປັນກຳລັງໃຈໃຫ້ນ້ອງໄດ້ສືບສານຕຳນານເພງລາວ ຕໍ່ໄປ ເອົາຂໍມອບສຽງເພງມ່ວນໆຂອງນ້ອງ ໃຫ້ທ່ານຜູ້ຟັງ ໄດ້ມ່ວນຊື່ນນຳກັນເລີຍ ຂໍສົ່ງທ່ານຜູ້ຟັງເຂົ້ານອນແຕ່ຫົວຄ່ຳ ດ້ວຍຂັບລຳຂອງເອື້ອຍ ສິລະປິນ ໝໍລຳທີ່ຖືວ່າເປັນຕົວແທນຂອງສິນລະປະວັດທະນະທຳລາວ-ໄທ ທີ່ທາງເອື້ອຍ ໄດ້ຮັບຄຳເຊື້ອເຊີນຂອງພຣະອາຈານໃຫ້ມາຂັບກ່ອມປະຊາ ຄົມລາວໃນຂົງເຂດວໍຊີງຕັນ ໃນເທດການວັນເຄືອຍາດ ເມື່ອສັບປະດາແລ້ວນີ້ ກໍຂໍຝາກ ກອນລຳໄປເຖິງທ່ານຜູ້ຟັງທັງສອງຝາກຝັ່ງແມ່ນ້ຳຂອງ ໃຫ້ຮັກສາໝັ້ນ ຮີດຄອງປະເພນີລາວອັນດັ້ງເດີມ ໃຫ້ຄົງໄວ້ໃຫ້ອະນຸຊົນລຸ້ນຫຼັງໄດ້ສືບຕໍ່ໄປ ຊຶ່ງຄວາມມີ ວັດທະນະທຳ ສິນລະປະ ວັນນະຄະດີ ສືບທອດມາແຕ່ບູຮານນະການນັ້ນ ດັ່ງຄຳເວົ້າ ທີ່ວ່າ ບ່ອນໃດ ມີສຽງແຄນ ບ່ອນນັ້ນແມ່ນໝູ່ລາວ ຂໍໃຫ້ທຸກໆທ່ານນອນຫຼັບຝັນດີ ແລະພົບກັນໃໝ່ ໃນສັບປະດາໜ້າ